jkorsvik/nowiki_second_scrape_merged huggingface dataset:
Risenga svømmehall

Risenga svømmehall, svømmehall og badeland åpnet i 2006. Eies og drives av Asker kommune, og er lokalisert i Risenga idrettspark sør for Asker sentrum. Aftenposten kåret i 2008 anlegget til Oslo-områdets beste badeanlegg.Anlegget består av:

25 meters svømmebasseng
Baby-/barnebasseng
Terapibasseng
Stupebasseng med stupetårn på 1, 3 og 5 meter
Bølgebasseng med motstrømskanal og klatrevegg
To sklier
Boblebad
Tørrbadstu og dampbadstu
Kaldvannskulp


== Referanser ==


== Kilder ==
Kommunens nettside om Risenga svømmehall
Raymond Priestley

Raymond Edward Priestley (født 20. juli 1886 i Tewkesbury i Gloucestershire i England, død 24. juni 1972 i Cheltenham i Gloucestershire) var en britisk geolog, geograf og polarforsker.
Under Ernest Shackletons ledelse deltok han i 1907–1909 på Nimrod-ekspedisjonen til Antarktis, der han jobbet tett sammen med de kjente geologene Edgeworth David og Douglas Mawson. Priestley samlet prøver av mineraler og lav fra øyer i Rosshavet, nordsiden av Mount Erebus og fra fjell rundt Ferrarbreen.
I 1910 ble han med i Terra Nova-ekspedisjonen med Robert F. Scott, der han deltok i the Northern Party under ledelse av Victor Campbell. Etter å ha gjennomført feltarbeid i Terra Nova Bay, gjorde isforholdene det umulig for ekspedisjonsskipet «Terra Nova» å hente dem ut, og de ble nødt til å overvintre i en snøhule på Inexpressible Island.
Priestley ble tildelt Military Cross for sin tjeneste under første verdenskrig. Sammen med Frank Debenham grunnla han Scott Polar Research Institute.
Etter å ha hatt viktige verv ved universitetene i Melbourne og Birmingham var han president i Royal Geographical Society fra 1961 til 1963.


== Referanser ==


== Eksterne lenker ==
Biografi Australian Dictionary of Biography
Jørgen Skjelvik

Jørgen Skjelvik (født 5. juli 1991) er en norsk fotballspiller som spiller for den danske klubben Odense Boldklub.


== Karriere ==


=== Stabæk ===
Skjelvik ble hentet opp til A-laget fra Stabæks juniorstall i april 2009 og fikk sin debut for A-laget i første runde i cupen mot Sander IL den 10. mai. Debuten i Tippeligaen kom den 16. mai i 4–1 seieren mot Sandefjord i den 9. serierunden i 2009. 


=== Helsingborg ===
2. august 2011 ble Skjelvik hentet av den svenske klubben Helsingborg IF for resten av sesongen. Den 13. august debuterte han da han kom inn som spiss i det 77. minutt. Han klarte også å score mål med en fin lobb etter gjennomspill fra Ardian Gashi i Helsingborgs 3-1 seier mot Trelleborgs FF.


=== Kalmar FF ===
22. november signerte Skjelvik for den svenske klubben Kalmar FF som bosmanspiller.  Skjelvik signerte en 3 års avtale og har blitt omskolert fra venstrekant til venstreback. Skjelvik har per 3. august 2012 vært den mest brukte spilleren i Kalmar FF, kun stått over 2 offisielle kamper.


=== Rosenborg ===
17. juli 2013 signerte Skjelvik for Rosenborg og fikk tildelt drakt nummer 16.
I sesongen 2015 var han med å vinne både Tippeligaen og Cupfinalen.I sesongen 2016 var han med å vinne både Tippeligaen og Cupfinalen.I sesongen 2017 var han med å vinne Eliteserien.Skjelvik bestemte seg for å ikke forlenge kontrakten med Rosenborg mot slutten av 2017 sesongen og heller forlate klubben etter 2017 sesongen.


=== Landslaget ===
15. november 2013 fikk han sin første landskamp for Norge mot Danmark.Skjelvik har flere kamper for norske U-landslag.


== Referanser ==


== Eksterne lenker ==
(en) Jørgen Skjelvik – UEFA 
(en) Jørgen Skjelvik – Major League Soccer 
(en) Jørgen Skjelvik – Transfermarkt 
(en) Jørgen Skjelvik – national-football-teams.com 
(en) Jørgen Skjelvik – FootballDatabase.eu 
(en) Jørgen Skjelvik – Soccerway 
(en) Jørgen Skjelvik – EU-Football.info 
(no) Jørgen Skjelvik – Norges Fotballforbund 
(en) Jørgen Skjelvik – FBref 
Jørgen Skjelviks profil på RBK.no
Offisiell statistikk for Rosenborg Ballklub Jørgen Skjelvik
Jerusalem (band)

Jerusalem er et svensk kristent hardrockband fra 1975. De var pionerer innen kristen-hardrock, ikke bare i Sverige, men også utover landets grenser. De var fra starten store i det kristne ungdomsmiljøet i Norge, på grunn av sin banebrytende musikkstil. 
Ulf Christiansson («Uffe») har hele tiden vært frontfigur og har skrevet de fleste av låtene. Han er gitarist og sanger. De andre bandmedlemmene har blitt byttet ut opp gjennom årene. Bandet består av gitar, bass, keyboard og slagverk.


== Bandhistorie ==
Det første albumet kom i 1978, og vakte stor oppmerksomhet. Rock var nytt innen kristen musikk. Flere av låtene er blitt klassikere, som Noa og Pappa, vem har gjort. På det neste albumet Volym 2 var balladen Jag vill ge dig en blomma. I 1981 kom albumet Krigsman, med flere av låtene som senere har blitt en del av det obligatoriske reporteoaret på bandets konserter:  Ständig förändring, It's mad, Moderne man og Sodom. Det neste albumet Vi kan inte stoppas var mer kommersielt. Bandet var nå inne i sin mest aktive periode, med turneer både i USA og Europa. Flere album ble utgitt både i svenskspråkige og engelskspråkige utgaver. I 1985 kom live-albumet In His Majesty's Service – Live in USA, med låtene Warrior og Can't stop us now. Bandet hadde en pause på midten av 1980-tallet, der de gikk på bibelskolen hos menigheten Livets Ord i Uppsala. 
De seneste årene har gruppen opptred sporadisk. Bandet har hatt ulike medlemmer. I 2006 feiret gruppen sitt 30-årsjubileum med tre konserter, der bandets ulike medlemmer deltok. I samme anledning ble det utgitt to samleplater, Tretti och Greatest hits og én DVD.


== Diskografi ==


=== Studioalbum ===
1978 – Jerusalem (Volym 1)
1980 – Volym 2
1981 – Krigsman
1983 – Vi kan inte stoppas
1987 – Dancing on the Head of the Serpent
1994 – Prophet
1996 – Volym tre
1997 – Volüm fyra


=== Samleplater/Livealbum ===
1985 – In His Majesty's Service - Live in USA
1988 – 10 Years After
1993 – Klassiker 1
1993 – Klassiker 2
1995 – Klassiker 3
1998 – På Ren Svenska (Live)
2006 – Tretti
2006 – Greatest Hits


== Eksterne lenker ==
(en) Offisielt nettsted 
(en) Jerusalem (band) på Discogs 
(en) Jerusalem (band) på MusicBrainz 
(en) Jerusalem (band) på Songkick
Finn Dæhli

Finn Dæhli (født 21. mai 1954, død 6. august 1984 i Pakistan) var en norsk fjellklatrer som omkom i en klatreulykke på Trango i Karakorum, pakistansk Himalaya sammen med Hans Christian Doseth i 1984. De to var i en klatrekspedisjon sammen med Dag Kolsrud og Stein P. Aasheim. Ingen hadde klatret ruten tidligere. På et tidspunkt skilte de lag. Doseth og Dæhli fortsatte mot toppen, mens Kolsrud og Aasheim. Doseth og Dæhli falt trolig på retur fra toppen.


== Referanser ==
Priestleymedaljen

Priestleymedaljen (engelsk: The Priestley Medal) er den høyeste utmerkelsen som blir gitt av American Chemical Society (ACS) og blir tildelt for fremragende arbeid innen fagfeltet kjemi. Den ble etablert i 1922, og har fått navn etter Joseph Priestley, oppdageren av oksygen som emigrerte til USA i 1794.
Medaljen ble opprinnelig delt ut hvert tredje år, men fra 1944 er den delt ut årlig.


== Mottakere ==


== Referanser ==


== Eksterne lenker ==
The Priestley Society
Den alternative skolen (Asker)

Den alternative skolen i Asker er en offentlig ungdomsskole i Asker kommune.  Skoletilbudet i den alternative skolen gis til elever som selv søker og ønsker å ha et alternativt skoletilbud. Skolen følger de samme læreplaner, lover og regler som øvrige kommunale skoler.


== Avdelinger ==
Den alternative skolen har fire ulike avdelinger.


=== Fagertun skole ===
Ligger nord for Båtstø i Røyken. Delt opp i en gruppe som tar utgangspunkt i natur, sjø og fiske og en annen som tar utgangspunkt i bygg og foto.


=== Ollestua ===
Ollestua er nabo til Asker videregående skole, nær Asker sentrum. Undervisning i alle fag i små grupper.


=== Sjøskolen ===
Ligger i Vollen og tilbyr praktisk undervisning til ungdomsskoleelever basert på håndverk og kultur. Gir også et opplevelsestilbud på Oslofjorden til barneskolene i Asker.


=== Stordammen skole ===
Ligger ved småbruket Nedre Arnestad på Vollen og tar utgangspunkt i mulighetene knyttet til dyreliv og småbruksdrift i undervisningen.


== Referanser ==


== Eksterne lenker ==
Skolens offisielle nettsted Arkivert 7. august 2020 hos Wayback Machine.
Leikvollhallen

Leikvollhallen er en flerbrukshall for innendørsidretter beliggende i Risenga idrettspark i Asker. Navnet skriver seg fra gården Leikvoll som tidligere lå på dette området.
Hallen har to baner med internasjonale mål for håndball, basketball og volleyball. I tillegg til garderober har anlegget også møterom med kantine og scene. Leikvollhallen har også et miljørom som benyttes av Risenga ungdomsskole. Hallen åpnet 1. september 2005.


== Kilder ==
Kommunens nettside om Leikvollhallen


== Eksterne lenker ==
Per Otto Borgen, red. (2006). Asker og Bærum leksikon. Drammen: Forlaget for by- og bygdehistorie. ISBN 82-91649-10-3. 
Tor Chr. Bakken (red.): Budstikkas store Asker og Bærum-leksikon. Kunnskapsforlaget Oslo 2008. ISBN 978-82-573-1534-4
Dan Fredrik Nygård

Dan Fredrik Nygård (født 22. februar 1986) er en norsk ishockeyspiller som per 2021 spiller for Comet Halden. Han har tidligere spilt for Stjernen Hockey og Tønsberg Vikings. Han er storebror til Stjernens tidligere andrekeeper Chris-Henrik Nygård.


== Referanser ==


== Eksterne lenker ==
(en) Dan Fredrik Nygård – Eurohockey.com 
(en) Dan Fredrik Nygård – Eliteprospects.com
Chris-Henrik Nygård

Chris-Henrik Nygård (født 10. april 1991) er en norsk tidligere ishockeyspiller som i siste del av karrieren delte plassen som andrekeeper med Henrik Haukeland i Stjernen. Han er lillebror til Manglerud Stars Dan Fredrik Nygård.


== Historisk mål ==
Den 30. september 2011 ble han historisk da han spilte på Stjernen 2 da de møtte Grüner Nygård scoret 4-2 mål. Det har nemlig aldri skjedd før at en keeper har scoret i Norge.


== Referanser ==


== Eksterne lenker ==
(en) Chris-Henrik Nygård – Eurohockey.com 
(en) Chris-Henrik Nygård – Eliteprospects.com
Kristin Sem Thagaard

Kristin Sem Thagaard (født 2. januar 1970) fra Fossum, Bærum), er en norsk langrennsløper med en rekke seire i klassiske turrenn.


== Meritter ==
Birkebeinerrennet vunnet sin klasse ti ganger(1989,1994,1996–1998,2000-2002,2004,2006)
Grenaderen vunnet åtte ganger (1997,1999,2001–2005,2012)
Holmenkollen skimaraton vunnet to ganger (2001 og 2004) foruten en del klasseseire.
7-mila vunnet i 1991, siste gang den ble arrangert.Har i tillegg flere gode plasseringer i blant annet Vasaloppet.
Sem Thagaard ble i 1998 første kvinne som har besteget alle de 300 norske fjelltoppene over 2000-meter (etter den såkalte Røynelisten).


== Referanser ==
Ole-Marius Bach

Ole-Marius Bach (født 7. mai 1988) er en norsk tidligere langrennsløper.
Han startet sin langrennskarriere for Kolvereid IL. I 2002-03 sesongen Byttet han klubb til Inderøy IL. Etter et opphold i Byåsen IL og Leksvik IL meldte Ole-Marius overgang til Henning Skilag foran sesongen 2015/2016.  
I januar 2010 ble han verdensmester på sprint under U23-VM på ski i Hinterzarten i Tyskland. I samme mesterskap fikk han sølv på 30 km skiathlom (15 km klassisk + 15 km fristil). 
På nasjonalt nivå har han som juniorløper en 3.-plass 15 km fristil fra Junior NM Steinkjer 2006 & 3.-plass stafett Junior NM Stokke 2008.
Seniornivå har han bronse fra 30 km dobbel jaktstart (15 km klassisk + 15 km fristil) ved NM 2009. Ved NM 2011 var han med på Byåsens stafettlag som kom på fjerdeplass på 3 x 10 km stafett. 
I 2012 tok Ole-Marius sin første NM-gull, da i stafett for førstelaget til Byåsen. Han fikk også en 4.-plass i 30 km skiathlon i Norgesmesterskapet på ski 2012.


== Referanser ==


== Eksterne lenker ==
(en) Ole-Marius Bach – FIS (langrenn) 
Profil hos Team Trøndelag
Profil hos Team Veidekke Arkivert 17. mars 2012 hos Wayback Machine.
Team Manpower
Ole-Marius Bach Hjemmeside
Ellen Sofie Olsvik

Ellen Sofie Olsvik (født 7. juli 1962) er en tidligere norsk orienteringsløper. Hun er verdensmester i stafett (1987) og vinner av den første sammenlagte verdenscup i orientering for kvinner i 1986. Olsvik ble verdensmester i skiorientering stafett 1987.


== Verdensmesterskap i orientering ==
Olsvik vant gullmedalje i stafett under verdensmesterskapet arrangert i Gérardmer, Frankrike i 1987. Hun løp tredje etappe på vinnerlaget som ellers bestod av Ragnhild Bratberg, Ragnhild Bente Andersen og Brit Volden. To år tidligere tok hun stafettsølv i australske Bendigo i 1985 som ankerkvinne på det norske laget. Ragnhild Bratberg, Hilde Tellesbø og Helle Johansen løp de øvrige etappene.


== Verdenscupen ==
Olsvik vant den første verdenscupen i 1986 med 112 poeng, foran Jorunn Teigen (108 poeng) og Karin Rabe (101 poeng).


== Skiorientering ==
Verdensmester i stafett, skiorientering i  Batak, Bulgaria (1986) sammen med Toril Hallan og Ragnhild Bratberg.


== Referanser ==
Ragnhild Bente Andersen

Ragnhild Bente Andersen (født 31. mars 1965) er en norsk tidligere orienteringsløper og verdensmester. Hun vant stafettgull i verdensmesterskapet i 1987. Stafettsølv i 1991.
Andersen vant den sammenlagte verdenscupen i 1990.


== Medaljer i norske mesterskap ==


== Referanser ==


== Eksterne lenker ==
(en) Ragnhild Bente Andersen – World of O
Stephen O’Brien

Stephen Rothwell O'Brien (født 1. april 1957 i Mtwara i Tanzania) er en britisk politiker. Han var fra 2015 til 2017 visegeneralsekretær i FN og leder av FNs kontor for koordinering av humanitær innsats.O'Brien er en politiker fra det konservative parti. Han var parlamentsmedlem fra valgkretsen Eddisbury. Han ble valgt i suppleringsvalget i Eddisbury 1999, etter at Alastair Goodlad ble utnevnt High Commissioner for Australia av Tony Blair og måtte av denne grunn forlate parlamentet.
O'Brien ble i 2017 utnevnt til kommandørridder av Order of the British Empire. Han ble dermed opphøyd i ridderstanden og fikk rett til å føre tiltaleformen sir foran sitt navn.


== Referanser ==


== Eksterne lenker ==
Offisielt nettsted 
(en) Stephen O’Brien – kategori av bilder, video eller lyd på Commons 
(en) Stephen O'Brien hos Hansards parlamentsdebatter
George Murray Levick

George Murray Levick (født 3. juli 1876 i Nottingham i Storbritannia, død 30. mai 1956) var en britisk polarutforsker og grunnlegger av British Schools Exploring Society.
Etter en kort medisinsk karriere, ble han ansatt i Royal Navy i 1910. Han ble etter kort tid innvilget permisjon for å delta på Robert F. Scotts skjebnesvangre Terra Nova-ekspedisjon til Antarktis. Han deltok i the Northern Party og tilbrakte sommeren 1911/12 midt i en pingvinkoloni ved Kapp Adare. Hans observasjoner av adeliepingviners kurtise, paring og oppfostring av unger er beskrevet i hans bok Antarctic Penguins. Pakkis forhindret dem i å bli hentet ut av ekspedisjonsskipet «Terra Nova» høsten 1912, så Levick og de fem andre i gruppen ble nødt til å overvintre i en ishule på Inexpressible Island.
Under første verdenskrig tjenestegjorde han i Grand Fleet og deltok i slaget ved Gallipoli. Etter krigen forlot han Royal Navy og startet opplæring av blinde i fysioterapi. I 1932 etablerte han British Schools Exploring Society, der han forble president frem til sin død i 1956. Formålet med skolen var å ta med unge menn på ekspedisjoner til ukjente og fjerntliggende steder.


== Litteratur ==
Levick, G. Murray (1914). Antarctic Penguins: a study of their social habits. New York: McBride Nast and Company. 
Cherry-Garrard, Apsley (1922). The Worst Journey in the World. London: Constable and Company.
Elsa Uhlen

Elsa Uhlen (født 28. mars 1901 i Russland, død 4. mai 1976 i Oslo) var en norsk-russisk oversetter. 
Hun mottok i 1956 Bastianprisen for sin oversettelse av Tolstojs Fortellinger og legender.


== Bibliografi ==
Ivan Krylov – Fabler, 1978
Leo Tolstoj, Lev  – Tre noveller: Snestorm. – Tre som dør. – Førti år, 1971
Nikolaj Leskov – Den forseglede engelen, 1965
Leo Tolstoj – Fortellinger og legender, 1955
Fjodor Dostojevskij – Brødrene Karamasov, 1949-1951
Fjodor Dostojevskij – Raskolnikov, 1948-49
I tillegg var hun redaktør for Russland forteller (utgitt første gang 1967, nye utgaver i 1973, 1981)


== Referanser ==


== Eksterne lenker ==
Elsa Uhlen hos Norsk Oversetterleksikon
Ung.no

ung.no er et nettsted, det offentliges informasjonskanal for ungdom. Det drives av Barne-, ungdoms- og familiedirektoratet. Opprinnelig var UNG et magasin som ble distribuert til 9.- og 10.-klasser i Norge. Magasinet gikk inn i 2001, men i februar 2003 ble navnet og noe av innholdet videreført gjennom nettstedet ung.no.
Nettsiden henvender seg til ungdom i alderen 13 til 20 år, og utgangspunktet for nettsidens innhold er FNs konvensjon om barns rettigheter. Spesielt artikkel 13, om retten til å få informasjon, og artikkel 17 om at staten skal sikre barn tilgang til informasjon fra et mangfold av nasjonale og internasjonale kilder.
Nettsiden tar opp emner som utdanning, arbeid, forelskelse, verneplikt, sex og samliv, pubertet, psykisk helse, kultur og andre emner. Nettsiden informerer også om hvilke rettigheter, plikter og muligheter ungdom har. Nettsiden har en gratis og anonym spørretjeneste der ungdom kan stille spørsmål, som besvares av et fagpanel og legges i en offentlig svarbase. I svarpanelet finner man blant annet familieterapeuter, psykologer, Forsvaret, Statens vegvesen, Konfliktrådet, jurister, utdanningsrådgivere, Alarmtelefonen for barn og unge, Rustelefonen, Helsedirektoratet, Forbrukerrådet, Forbrukerombudet, IMDi, NAV, Medietilsynet med flere.
Siden hadde 75 500 svar på anonyme spørsmål og 3,3 millioner sidevisninger i 2020.


== Samarbeidspartnere ==
Informasjonen på ung.no har hovedsakelig offentlige kilder. Nettstedet samarbeider med departementer, direktorater, etater og andre offentlige organer.[hvilke?] Ung.no informerer også om organisasjoner og institusjoner som driver ikke-kommersiell virksomhet og som har oppgaver eller informasjon som kan være viktig for ungdom.


== Referanser ==


== Eksterne lenker ==
(no) Offisielt nettsted
Chimaeropsyllidae

Chimaeropsyllidae er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.


== Utseende ==


== Liv og utvikling ==
Disse loppene snylter blant annet på den unikt afrikanske pattedyrgruppen springspissmus (Macroscelidea).


== Utbredelse ==
Familien finnes bare i Afrika.


== Systematisk inndeling ==
Klassifikasjonen følger [1]. 

Ekte insekter (Ectognatha)
Vingede insekter
Holometabole insekter
Mecopteriformia
Antliophora
Ordenen lopper, Siphonaptera
Underordenen Hystrichopsyllomorpha
Overfamilien Hystrichopsylloidea
Familien Chimaeropsyllidae Ewing & Fox, 1943
Underfamilien Chiastopsyllinae Wagner, 1939
Slekten Chiastopsylla Rothschild, 1910 – 16 arter
Slekten Cryptopsylla De Meillon, 1949 – 1 art
Slekten Praeopsylla Ingram, 1927 – 1 art
Underfamilien Chimaeropsyllinae Rothschild, 1911
Slekten Chimaeropsylla Rothschild, 1911 – 2 arter
Slekten Hypsophthalmus Jordan & Rothschild, 1913 – 3 arter
Enderfamilien Epirimiinae Jordan, 1948 – på springspissmus
Slekten Demeillonia Hopkins & Rothschild, 1956 – 2 arter
Slekten Epirimia De Meillon, 1940 – én art
Slekten Macroscelidopsylla De Meillon & Mercus, 1958 – én art


== Kilder ==
Klassifikasjon av familien, med liste over artene


== Eksterne lenker ==
(en) Chimaeropsyllidae i Encyclopedia of Life 
(en) Chimaeropsyllidae i Global Biodiversity Information Facility 
(en) Chimaeropsyllidae hos NCBI 
Chimaeropsyllidae – detaljert informasjon på Wikispecies 
Tree of Life - Lopper, (Siphonaptera) engelskspråklig, med bilder.
Norsk Entomologisk forening For den som er insektinterresert.
The Originals

The Originals er en samleboks med de tre første musikkalbumene til den amerikanske hardrock/heavy metal-bandet Kiss.
Etter at albumet Destroyer solgte til gullplate ønsket plateselskapet å øke salget på de forrige albumene og satte så sammen denne samleboksen som ble utgitt i 1976.


== Albumliste ==
Kiss (først utgitt i 1974)
Hotter Than Hell (først utgitt i 1974)
Dressed to Kill (først utgitt i 1975)
Double Platinum

Double Platinum er et samlealbum fra det amerikanske hardrock/heavy metal-bandet Kiss.
Albumet er det første «Greatest Hits» fra bandet og ble utgitt 2. april 1978. Ironisk så solgte det aldri til dobbel platinaplate.


== Sporliste ==
Side en«Strutter '78» (Paul Stanley, Gene Simmons) – 3:41
«Do You Love Me?» (Stanley, Bob Ezrin, Kim Fowley) – 3:33
«Hard Luck Woman» (Remix)" (Stanley) – 3:24
«Calling Dr. Love» (Remix)" (Simmons) – 3:20
«Let Me Go, Rock 'n' Roll»" (Stanley, Simmons) – 2:15Side to«Love Gun» (Stanley) – 3:27
«God of Thunder» (Stanley) – 4:30
«Firehouse (Remix)» (Stanley) – 3:20
«Hotter Than Hell» (Stanley) – 3:30
«I Want You» (Stanley) – 3:02Side tre«Deuce (Remix)» (Simmons) – 3:02
«100,000 Years (Remix)» (Stanley, Simmons) – 3:24
«Detroit Rock City (Remix)» (Stanley, Ezrin) – 3:35
«Rock Bottom (Intro)» / «She (Remix)» (Ace Frehley, Stanley)/(Simmons, Stephen Coronel) – 5:27
«Rock and Roll All Nite» (Stanley, Simmons) – 2:45Side fire«Beth» (Peter Criss, Stan Penridge, Ezrin) – 2:45
«Makin' Love» (Stanley, Sean Delaney) – 3:12
«C'mon And Love Me (Remix)» (Stanley) – 2:54
«Cold Gin» (Frehley) – 4:31
«Black Diamond» (Remix)" (Stanley) – 4:14


== Personell ==
Paul Stanley – gitar, vokal
Gene Simmons – bassgitar, vokal
Ace Frehley – gitar, vokal
Peter Criss – trommer, vokal


== Eksterne lenker ==
(en) Double Platinum på Discogs 
(en) Double Platinum på MusicBrainz
Harry Pennell

Harry Lewin Lee Pennell (født 1882, død 31. mai 1916) var en offiser i Royal Navy. Han deltok på Terra Nova-ekspedisjonen 1910–1913 under ledelse av Robert F. Scott. Etter at ekspedisjonen var satt i land ved Cape Evans overtok han kommandoen over ekspedisjonsskipet «Terra Nova» og seilte østover med en gruppe som planla å utforske King Edward VII Land. Ute av stand til å finne et egnet ilandstigningssted, ble det besluttet å reise vestover og utforske Victoria Land. På veien støtte de på Roald Amundsen i Hvalbukta under hans forberedelser i kappløpet om Sydpolen. Den 22. februar 1911 oppdaget han Oates Coast som han kalte opp etter kaptein Lawrence Oates.
Han døde i Jyllandsslaget 1916 da HMS «Queen Mary» ble senket av tyske skip.


== Referanser ==


== Eksterne lenker ==
Harry Pennell collection
Encyclopaedia Britannica 1911
Pigg

Pigg er et ord som brukes om de spisse rommene i et fartøys ender, man taler om forpigg og akterpigg. Ordet kommer av det engelske ordet peak for spiss eller topp.
A Monetary History of the United States, 1867–1960

A Monetary History of the United States, 1867–1960 er en bok utgitt i 1963 av den nobelpris­vinnende økonomen Milton Friedman og Anna J. Schwartz.
Boken diskuterer betydningen av pengepolitikken i den amerikanske økonomien fra borgerkrigen til midten av det 20. århundre. Boken kritiserer blant annet Federal Reserve for ikke å holde pengemengden stødig og den kontraktive penge­politikken som ble ført i kjølvannet av den store depresjonen. Ifølge Friedman og Schwartz var denne politikken, samt mangelen på en långiver i siste instans under bankenes likviditets­krise, en årsak til at den store depresjonen ble kraftig forverret.


== Se også ==
Free to Choose
Den store depresjonen


== Referanser ==


== Eksterne lenker ==
Google Books - A Monetary History of the United States
Meldal videregående skole

Meldal Yrkeskole er en videregående skole i Trøndelag. Skolen startet høsten 1946 med snekkerkurs og maskin og mekanikerkurs, med Meldal kommune som eier. I 1963–1965 bygde kommunen nytt skolebygg på 4 500 m².
Til skolens 50-årsjubileum i 1996 ble det skrevet jubileumsbok av skolens rådgiver Odd Haugen. Til markering av 60-årsjubileet i 2006 har Odd Haugen skrevet om skolens utvikling de 10 siste år. Tillegget inneholder også beretningen om de 10 første år for Meldalshallen BA


== Referanser ==
Nordbygdo ungdomsskule

Nordbygdo ungdomsskule er en skole på Stord i Hordaland. Skolen ble tatt i bruk januar 2010, men ble offisielt åpnet  10. februar av stortingsrepresentant og tidligere ordfører Magne Rommetveit. Rektor på skolen er Pål Roseth.


== Referanser ==


== Eksterne lenker ==
Skolens hjemmeside
Åpningen av skolen